**Okrug Mejo** (engl. , ir. *Contae Mhaigh Eo*) je jedan od 32 istorijska okruga na ostrvu Irskoj, smešten u njegovom severozapadnom delu, u pokrajini Konot.

Danas je okrug Slajgo jedan od 26 zvaničnih okruga Republike Irske, kao osnovnih upravnih jedinica u državi. Sedište okruga je grad Kaslbar, a važan je i grad Balina.

Položaj i granice okruga
------------------------

Okrug Mejo se nalazi u severozapadnom delu irskog ostrva i Republike Irske i graniči se sa:

* sever: Atlantski okean,
* severoistok: okrug Slajgo,
* istok: okrug Roskomon,
* jug: okrug Golvej,
* zapad: Atlantski okean.

Prirodni uslovi
---------------

Mejo je po prostranstvu jedan od najvećih irskih okruga - zauzima 3. mesto među 32 okruga. U okviru okruga nalazi se i najveće irsko ostrvo, Ahilsko ostrvo.

**Reljef:** Veći deo okruga Mejo je područje sastavljeno od dolina i brdskih krajeva. Južni deo okruga je sa boljim zemljištem, pa je sa razvijenom poljoprivredom, dok je severni sa lošim zemljištem, i mahom pod močvarama. Krajnji jugozapad je planinski i strmovit i tu se nalazi najviši vrh u okrugu - Muilri, visok 814 m.

**Klima** Klima u okrugu Mejo je umereno kontinentalna sa izrazitim uticajem Atlantika i Golfske struje. Stoga grad odlikuje blaga i veoma promenljiva klima.

**Vode**: Okrug Mejo je bogat vodama. Okrug ima dugu obalu ka Atlantiku na zapadu i severu. Od rečnih tokova poznata je reka Moj. U okrugu postoji i niz jezera, od kojih su najveća i poznatija jezera Mask i Lin. Na severu okruga ima mnogo močvara.

Stanovništvo
------------

Grad Kaslbar, sedište okruga
Po podacima sa Popisa 2011. godine na području okruga Mejo živelo je preko 130 hiljada stanovnika, većinom etničkih Iraca. Ovo je čak 3 puta manje nego na Popisu 1841. godine, pre Irske gladi i velikog iseljavanja Iraca u Ameriku. Međutim, poslednje tri decenije broj stanovnika okruga raste po stopi od približno 1% godišnje.

**Gustina naseljenosti** - Okrug Mejo ima gustinu naseljenosti od oko 23 st./km², što je 2,5 puta od državnog proseka (oko 60 st./km²). Južni deo okruga je bolje naseljen nego severni deo.

**Jezik**: Oko 9% okružnog stanovništva naseljava tzv. Područja irskog jezika, gde je jedino irski jezik u zvaničnoj upotrebi. U ostatku okruga se ravnopravno koriste engleski i irski jezik.

Povezano
--------

* Irski okruzi
* Kaslbar

Eksterni linkovi
----------------

***Mayo (grofovija)*** na Wikimedijinoj ostavi

* www.mayococo.ie/ Zvanična stranica Okruga Mejo

| * p
* r
* u
Grofovije Irske |
| --- |
| Grofovije poredane prema pokrajinama |
| Connacht | 

Galway (Galway City) **•** 
Leitrim **•** 
Mayo **•** 
Roscommon **•** 
Sligo
 |  |
| Munster | 
Clare **•** 
Cork (Cork City) **•** 
Kerry •
Limerick (Limerick City) **•** 
*Tipperary* (North Tipperary **·**  South Tipperary) **•** 
Waterford (Waterford City)
 |
| Leinster | 

Carlow **•** 
*Dublin* (Dublin City **·**  Dun Laoghaire-Rathdown **·**  Fingal **·**  South Dublin) **•** 
Kildare **•** 
Kilkenny **•** 
Laois **•** 
Longford **•** 
Louth **•** 
Meath **•** 
Offaly **•** 
Westmeath **•** 
Wexford **•** 
Wicklow
 |
| Ulster | 

*Antrim*† **•** 
*Armagh*† **•** 
Cavan **•** 
*Fermanagh*† **•** 
*Londonderry*† **•** 
Donegal **•** 
*Down*† **•** 
Monaghan **•** 
*Tyrone*†
 |
| *kurziv* označava ne-administrativne grofovije. Zagrade označavaju istoimene gradove i netradicionalne grofovije. † označava grofovije Sjeverne Irske |